ELEMENTI ZA VREDNOVANJE VLADANJA UČENIKA

* **UZORNO VLADANJE**

1. Učenik redovito poštuje Kućni red Škole i razredna pravila u cijelosti.
2. Nema izrečenu niti jednu pedagošku mjeru.
3. Redovito izvršava nastavne obveze (piše domaće zadaće, redovito nosi školski pribor i materijale potrebne za nastavu, na kasni na nastavu)
4. Spremno surađuje s učenicima i učiteljima.
5. Ima razvijenu kulturu ponašanja, uvažava različitosti, izbjegava konfliktne situacije, svako nasilje sprječava ili prijavljuje.
6. Poštuje svoju i tuđu imovinu te o njoj vodi brigu (učeničku, školsku, osobnu…).
7. Preuzima odgovornost za svoje postupke, a ako pogriješi, ispriča se i ne ponavlja učinjeni propust.
8. Sudjeluje u timskom radu i poštuje pravila timskog rada i pozitivno reagira na potrebe i zahtjeve koje učitelji stavljaju pred njega.
9. Svojim ponašanjem i postupcima doprinosi ugledu škole u svim prigodama (susreti, ekskurzije, izleti, projekti…).
10. Svojim ponašanjem daje pozitivan primjer ostalim učenicima i pozitivno djeluje na njih.

* **DOBRO VLADANJE**

1. Učenik povremeno ne poštuje Kućni red te povremeno krši školska i razredna pravila.
2. Učenik ima izrečenu pedagošku mjeru Opomena.
3. Povremeno zanemaruje nastavne obveze (povremeno ne piše domaće zadaće, povremeno ne nosi školski pribor i materijale potrebne za nastavu, ponekad kasni na nastavu).
4. Uglavnom surađuje s učenicima i učiteljima (u nekim situacijama ne reagira na zahtjeve koje mu/joj postavljaju učitelji i nedosljedno se pridržava njihovih pravila i savjeta; prema drugim učenicima se odnosi neprimjereno (uz upotrebu nepristojnog rječnika).
5. Povremeno neprimjereno komunicira s učiteljima i drugim učenicima te djelatnicima škole te povremeno ne poštuje prava i različitosti drugih učenika.
6. Svoju imovinu i imovinu drugih uglavnom čuva.
7. Teže prihvaća i prepoznaje odgovornost za svoje postupke pa povremeno ponavlja pogreške na koje je već upozoren/upozorena i tek nakon toga popravlja svoje ponašanje.
8. Treba poticaj za sudjelovanje u zajedničkim aktivnostima.
9. Reagira na poticaj i nastoji promijeniti neprimjeren odnos prema radu.
10. Ponekad izaziva sukobe ili je nasilan prema ostalim učenicima.

* **LOŠE VLADANJE**

1. Učenik učestalo ne poštuje Kućni red i krši školska i razredna pravila.
2. Učenik ima izrečenu pedagošku mjeru Ukora (ili Strogog ukora).
3. Ima neprimjeren i neodgovoran odnos prema radu (ne piše domaće zadaće, ne nosi potreban pribor i opremu, ne izvršava dogovorene zadatke).
4. Ponaša se netolerantno i nasilno prema drugima.
5. Ne prihvaća primjedbe i sugestije o neprihvatljivom ponašanju; ne prihvaća odgovornost za svoje postupke i ne uočava posljedice svoga ponašanja.
6. Uništava školsku imovinu i imovinu drugih učenika.
7. Učestalo ne poštuje prava i različitosti drugih učenika te iskazuje izrazitu netoleranciju prema drugima.
8. Ne prihvaća odgovornost za svoje postupke i ne uočava posljedice svog ponašanja.
9. Ne reagira na poticaj; odbija suradnju, timski rad, zajedničke aktivnosti i pomoć drugim učenicima.
10. Izaziva sukobe ili je nasilan prema drugim učenicima, sukobe ne sprječava, nego potiče.